FI
C 15/30
Euroopan unionin virallinen lehti
16.1.2023
Vaatimukset Kantaja vaatii, että unionin tuomioistuin — toteaa, että Malta ei ole noudattanut SEUT 110 artiklan mukaisia velvoitteitaan, koska se on perinyt muissa jäsenvaltioissa ennen 1.1.2009 rekisteröidyistä ja Maltalle tämän ajankohdan jälkeen tuoduista moottoriajoneuvoista korkeampaa vuotuista käyttöveroa kuin samanlaisista kotimaisista ajoneuvoista moottoriajoneuvojen rekisteröinnistä ja hyväksynnästä annetun lain, sellaisena kuin se on muutettuna Maltan säädöskokoelman 368 luvun vuoden 2009 lailla VI, neljännen liitteen perusteella ja — velvoittaa Maltan tasavallan korvaamaan oikeudenkäyntikulut.
Oikeudelliset perusteet ja pääasialliset perustelut Komissio väittää, että Malta ei ole noudattanut SEUT 110 artiklan mukaisia velvoitteitaan, koska se on perinyt muissa jäsenvaltioissa ennen 1.1.2009 rekisteröidyistä ja Maltalle tämän ajankohdan jälkeen tuoduista moottoriajoneuvoista korkeampaa vuotuista käyttöveroa kuin vuotuinen käyttövero, jota kannetaan samanlaisista kotimaisista ajoneuvoista.
Valitus, jonka Helsingin Bussiliikenne Oy on tehnyt 11.11.2022 unionin yleisen tuomioistuimen (laajennettu kuudes jaosto) asiassa T-603/19, Helsingin Bussiliikenne Oy v.
Euroopan komissio, 14.9.2022 antamasta tuomiosta (Asia C-697/22 P) (2023/C 15/33) Oikeudenkäyntikieli: suomi Asianosaiset Valittaja: Helsingin Bussiliikenne Oy (edustajinaan asianajajat O. Hyvönen ja N. Rosenlund) Muut osapuolet: Euroopan komissio, Suomen tasavalta, Nobina Oy ja Nobina AB
Vaatimukset — Euroopan unionin yleisen tuomioistuimen 14.9.2022 asiassa T-603/19 (1) antama tuomio kumotaan kokonaan; — Valittajan yleisessä tuomioistuimessa esittämät vaatimukset hyväksytään kokonaan valituksessa esitetyillä perusteilla; ja — Euroopan komissio velvoitetaan korvaamaan Helsingin Bussiliikenne Oy:n oikeudenkäyntikulut ja asianosaiskulut Euroopan unionin yleisessä tuomioistuimessa ja Euroopan unionin tuomioistuimessa täysimääräisesti laillisine korkoineen.
Oikeudelliset perusteet ja pääasialliset perustelut Euroopan unionin yleinen tuomioistuin (EUYT) on ratkaissut asian T-603/19 unionin oikeuden vastaisesti ja päätynyt oikeudellisesti virheelliseen ratkaisuun hylätessään Helsingin Bussiliikenne Oy:n kanteen.
EUYT on ratkaissut virheellisesti ensimmäisen kanneperusteen, joka koskee olennaista menettelyvirhettä siitä syystä, että riidanalainen komission päätös annettiin kantajan menettelyllisten oikeuksien vastaisesti.
EUYT on ratkaissut virheellisesti myös neljännen kanneperusteen siltä osin kuin se koskee suhteellisuusperiaatteen noudattamista.